
Na temelju Zakona o predškolskom odgoju i obrazovanju (NN 10/97,107/07,97/13), te članka 38.Statuta Dječjeg vrtića radost Ludbreg, Upravno vijeće prima na znanje :

ZA PEDAGOŠKU GODINU 2017./2018 .


Županija: Varaždinska
Predškolska ustanova: Dječji vrtić Radost Ludbreg
Adresa: Augusta Šenoe 4
Broj telefona/fax: 042 810 633
E-mail:djecji.vrtic.radost.ludbreg@vz.t-com.hr



[image: ]

SADRŽAJ:
· Ustrojstvo rada
· Materijalni uvjeti rada
· Njega i skrb za tjelesni rast i zdravlje djece
· Odgojno –obrazovni rad
· Stručno usavršavanje
· Suradnja s roditeljima
· Suradnja s društvenim čimbenicima
· Vrednovanje programa
· Izvješće o radu ravnateljice i zdravstvene voditeljice



















USTROJSTVO RADA
Tijekom protekle pedagoške godine Dječji vrtić Radost Ludbreg organizirao je programe u skladu s razvojnim potrebama djece, te socijalnim, vjerskim i drugim potrebama obitelji djece polaznika vrtića, a na temelju Zakona o predškolskom odgoju,  Državno pedagoškim standardima, Programskom usmjerenju odgoja i obrazovanja djece predškolske dobi, Nacionalnom kurikulumu za predškolski odgoj, te Odlukama Gradskog vijeća, Upravnog vijeća, Statuta i Pravilnika vrtića.
Redoviti primarni program bio je organiziran u pet skupina u vremenu od 5,00do 17,00sati i to na  način da  djeca od 5,00 do 7,00sati borave u prostoriji jutarnjeg sakupljanja , odnosno otpuštanja djece, a od 7 do 15,30 sati u svojim skupinama, od  15,30 ili 15,45 ovisno o skupini djeca se okupljaju u prostoriji jutarnjeg sakupljanja/otpuštanja  i odlaze kući. Kraći program predškole za djecu koja nisu polaznici primarnog programa  bio je organiziran u poslijepodnevnim satima u vremenu od 15,30 do 18,30 sati u trajanju od 250 sati. Ostali kraći programi njemački jezik i vjerski odgoj integrirani su u primarni program, budući da ih provode naši odgojitelji s verificiranim programima i potrebnim edukacijama.
Tijekom  pedagoške godinu 2017./2018. Kroz vrtić je prošlo  170 djece, u primarnom programu. Broj djece varirao je ovisno o zaposlenosti roditelja, rodiljnim dopustima, ispisima zbog preseljenja ili bolesti, te polaska u školu. Najveći broj upisane djece je od Veljače do kraja Svibnja. Tijekom cijele godine vršili smo upise s liste čekanja ovisno o potrebama roditelja nakon završetka rodiljnog dopusta. Ukupno je tijekom cijele pedagoške godine upisano 36 nove djece, 5 djece jasličke dobi ispisalo se zbog čestih bolesti. Broj djece veći je od broja propisanog Državno pedagoškim standardima kako bi uspjeli, zadovoljiti osnovne potrebe djece, zaposlenika, te ostale tehničke, higijenske i prehrambene uvjete. 

Tablica1.: broj djece i programi
	NAZIV PROGRAMA
	BROJ DJECE
	VODITELJI
	TRAJANJE
	BROJ SKUPINA

	PRIMARNI
10 satni
	135
	Odgojitelji skupina (tablica2)
	Od 5,00 do 17,00sati
	5

	PREDŠKOLA
	25
	GALAUER SUZANA
	250 sati godišnje
	1

	NJEMAČKI JEZIK
	63
	NOVOTA EDITH
	2xtjedno
	2

	ODGOJ U VJERI
	60
	SPOMENKA MAJCEN 
MAJA DENAČIĆ
Odgojiteljice s kanonskim mandatom
	1xtjedno
	2

Tablica 2.: ustrojstvo rada zaposlenih i broj djece po skupinama
	SKUPINA
	BROJ DJECE
	IMA I PREZIME ZAPOSLENIKA
	STR.
SPREMA
	ZAMJENE za bolovanja

	ŠTRUMFIĆI
Jaslice male(1-2g)
	16
	Špikić Renata

Denačić Maja
	Odg.VŠS
Odg.VŠS
	
Lazaneo Stančin Jelena

	BUBAMARE
Jaslice starije(2-3,3g)
	25
	Makar Vesna
Novota Edith
	Odg.VŠS
Odg.VŠS
	


	JABUČICE
Mlađa skupina
(3,5-4,5g)
	31
	Virag Ljiljanka

Piljak Jasenka
	Odg.VŠS
Odg.VŠS
	
Lazaneo Stančin Jelena

	PATKICE
Srednja skupina
(4,5-5,5g)
	33
	Majcen Spomenka

Matijević Zrinka
	Odg.VŠS
Odg.VŠS
	
Lazaneo Stančin Jelena

	ŠTRIGE MIGE
Starija skupina
(5,5-7g)
	30
	Hrastić Vesna

Vida Murat Mirjana
	Odg.VŠS
Odg.VŠS
	Lazaneo Stančin Jelena

	UKUPNO
	135
	10
	
	

	 PREDŠKOLA
	25
	Galauer Suzana
	Odg.VŠS
	

	UKUPNO
	160
	11+1zamjena gotovo tijekom cijele godine = 12
	
	



Tablica:Ustrojstvo rada ostalih zaposlenih
	OSTALA RADNA
MJESTA
	BROJ ZAPOSLENIH
	IME I PREZIME
	STR.SPREMA
	ZAMJENE

	Str.suradnik psiholog pripravnik
	1
	Ivona Miklošić
	VSS
	

	Ravnatelj
	1
	Zvjezdana Jadanić
	Odg.VŠS
	

	Adm. rač.tajnik
	1
	Ljerka rukelj
	SSS
	

	Gl.kuharica
	1
	Đurđica Jovanović
	SSS
	

	Pom.kuharica,pralja
	1
	Senka Kukec
	SSS
	

	Čistačica
	1
	Slavica Medjimurec
	SSS
	

	UKUPNO
	6
	
	
	



Radno vrijeme organizirano je tako da jutarnje sakupljanje traje od 5,00 do 7,00sati, nakon toga svaka skupina odlazi u svoju sobu dnevnog boravka,  a popodnevno od 15,30 do 17,00sati.

MATERIJALNI UVJETI
Financijski plan vrtića planiran je na osnovi ekonomske cijene od 1.300,00kn, u omjeru 800,00kn po djetetu sufinanciranje Grada, a  prema skali od 375,00kn do 500,00kn roditelji.  Od 1.02.2018.Upravno vijeće donijelo je odluku o povećanju cijene roditelja za boravak djece u jaslicama s 500,00 na 600,00kn po djetetu.
Sukladno financijskom planu periodično se prema potrebama nabavljao likovni materijal, potrošni, higijenski, didaktički, literatura i slikovnice. Prema potrebama skupine nabavljena je didaktika, za stariju skupinu nekoliko lego kompleta, autići  za prometni odgoj, za srednju skupinu na temu moje tijelo.
Obnovili smo dio posteljine, podbradaka za jasličare i nabavili ležaljke kojih je bilo premalo u pojedinim skupinama. Na pergolu ispred jasličke skupine stavljen je pokrov od limenih ploča, budući da je sunce probijalo kroz trstiku, a za vrijeme kišnih dana djeca nisu mogla boraviti na terasi jer se gumena podloga natopila kišom.
23.03.2018.potpisan je Kolektivni ugovor Grada i Sindikata radnika u predškolskom odgoju što je pridonijelo usklađivanju i povećanju plaća, ali i većim materijalnim troškovima.
Zamjene za privremeno odsutne radnike  također su povećale idatke za plaće tako da su se nabavke i radovi vršili sukladno mogućnostima.
1.06.2018. pripravnički staž započela je psihologinja Ivona Miklošić, te smo uredili mali kabinet psihologa.
Obavljeni su sitni radovi na tekućem održavanju: promjena sustava za filtriranje akvarija, zamjena slavina i ventila koji su bili u kvaru, dopremljen je pijeska za naš veliki pješčanik, nabavljen je novi plastifikator.

NJEGA I SKRB ZA TJELESNI RAST I ZDRAVLJE DJECE
Prilikom upisa u Vrtić roditelji su obavili predupisne preglede djece, te redovito procjepljivali djecu prema kalendaru cijepljenja. O izostancima djece zbog zdravstvenih razolaga dostavljali su liječničke potvrde. Odgojitelji i medicinska sestra pratili su zdravstveno stanje i razvoj djece, te o svojim zapažanjima u slučaju potrebe obavještavali roditelje.Izvršena su antropometrijska mjerenja u svim skupinama, te ostala vrednovanja vezana uz razvoijne karakteristike djece i dostavljena roditeljima na uvid. Troje djece je s posebnim potrebama od toga jedno s medicinskom dokumentacijom i dvoje u postupku dobivanja medicinske dokumentacije. Tijekom cijele godine nabavljale su se zdrave i kavalitetne namirnice,te su kreirani raznoliki i maštoviti jelovnici koji su prema broju obroka i kalorijskoj vrijednosti usklađeni s Prehrambenim standardima djece predškolske dobi. Priprema obroka, preuzimanje namirnica, posluživanje hrane, te čišćenje i kontrole provode se sukladno HACAP sustavu od 2009.godine. Redovito su od strane ZZJZ-a uzimani uzorci hrane, vode i brisevi ruku zaposlenih u kuhinji, a zaposlenici su obavljali sanitarne preglede i tečaj higijenskog minimuma., te su provođene preventivne mjere deratizacije i dezinfekcije.
Svakodnevna dezinfekcija ruku i igračaka vrši se  dezinfekcijskim sredstvom Dezderman S koji nije štetan za dječju kožu i koristi se za dezinfekciju ruku u kirurgiji, dok se ostale površine deznficiraju s BC-desom i Izosanom. U prostorima za prematanje i kuhinji postavljeni su dozatori za dezinfekciju ruku radnika kako bi zaštita bila još efikasnija.
Nalazi inspekcija bili su uredni, a tijekom godine nije bilo ozljeda koje bi zahtijevale hitnu liječničku intervenciju.
Medicinska sestra kroz zdravstveni odgoj zaposlenih i roditelja,  kontinuirano nas upozorava i podsjeća na pravila higijene u skupinama i postupanja prilikom pojave bolesti.
Tijekom ljetnih mjeseci djeca su boravila vani u jutarnjim satima, uz dostupnost vode,  a sve sobe dnevnog boravka djece opremljene su klima uređajima kako bi boravak u vrtiću bio ugodan i u skladu sa zaštitom zdravlja djece, te Protokolom o postupanju i preporukama za zaštitu djece od vrućine.
Evidencijom pobola djece utvrđeno je da su najviše bolovala djeca jasličke dobi i to uglavnom od  respiratornih bolesti i bolesti probavnog trakta. Roditelji se ne pridržavaju savjeta liječnika o prehrani za vrijeme viroze ili ne ostave dijete kod kuće dovoljno dugo da potpuno ozdravi već ga ranije dovedu ponovo u vrtić što rezultira povratkom bolesti, tako da se bolest često javlja kod iste djece nekoliko puta.
Najviše pobola bilo je tijekom Listopada i Studenog 20 od 135 djece, a najčešće dijagnoza bila je  vezana uz bolesti respiratornog sutava. Od zaraznih bolesti, sedmero djece oboljelo je od šarlaha, a desetero od nove viroze enterovisnivezikulozni stomatitis, koji se brzo širio najprije osipom, a zatim ostalim simptomima. U suradnji sa javnim zdravstvom pratili smo tijek bolesti koja nije uzimala šireg maha i poštivali savjete u poduzimanju mjera kako se ista ne bi širila.

ODGOJNO OBRAZOVNI RAD
Odgojitelji su sukladno Godišnjem planu i programu vrtića  izradili svoje godišnje, tromjesečne, tjedne i dnevne planove aktivnosti, te ih realizirali s ciljem zadovoljavanja dječjih potreba, interesa i što kvalitenijeg i poticajnijeg razvoja djeteta. Aktivnosti su pratile razvojne karakteristike djece i omogućavale poticajno okruženje za razvoj djeteta u cjelini, sukladno Programskom usmjerenju odgoja i obrazovanja djece predškolske dobi. Tematski su odgojitelji pratili blagdane i praznike, godišnja doba i plodove koji dozrijevaju, vremenske karakteristike, odjeću i obuću, poslove koje ljudi obavljaju. Svaka skupina je uz aktivnosti godišnjeg plana vrtića i skupine realizirala zadaće Sigurnosno zaštitnog programa.
Odgojitelji su skladno Planu stručnog usavršavanja intenzivnije radili aktivnosti vezane uz odabrane teme u starijoj skupini je to bio prometni odgoj, u srednjoj zdravstveni odgoj, odnosno mije tijelo i ja, u mlađoj ples pisanja ili pojačane aktivnosti grafomotorike, u jaslicama 2 razvoj proprioceptivnog sustava, a u jaslicama 1 razvoj grube motorike i lutka kao pomoć u radu.
Starija skupina našeg vrtića bila je zadužena za na prezentaciju vrtića na javnim događanjima, pa smo godinu započeli obilježavanjem Sportskog dana, sudjelovanjem na priredbi povodom Dana starijih osoba u organizaciji KUD-a Anka Ošpuh Ludbreg. U sklopu jesenskog izleta pojetili smo 	Zagreb, zoološki vrt i pogledali predstavu Snjeguljica i sedam patuljaka u kazališti Trešnja. Veselo je bilo i u Dječjem tjednu, kada smo se kroz radionicu družili s Udrugom žena iz centra svijeta (stariji pomažu malima), poslali smo pisma prijateljima u okolne vrtiće, održali edukaciju o oprezu u prometu za roditelje. POVODOM Dana kruha uz mnoštvo aktivnosti posjetili smo i pekaru Bohnec, prigodnim programom i druženjem djece, roditelja i blagoslom kruha zahvalili smo jeseni. I ove godine smo u sklopu suradnje s Gradskom knjižnicom i čitaonicom Mladen Kerstner, sudjelovali u njihovom programu Čitajmo grofovski, a uključili smo se i u Noć čitanja kako bi djeci što više približili knjigu, priču i riječ. Starija skupina realizirala je brojne suradnje s Policijskom postaju Ludbreg vezano uz projekt Prometnog odgoja, od organiziranih šetnji s policijskim vodstvom, pravilnog ponašanja u prometu  s radionicama na prometnom poligonu Osnovne škole Ludbreg uz vodstvo prometnog policajca do suradnje s HAK-om na projektu Vidi i klikni, te poligonom i vožnjom sa situacijskim učenjem hakovim vozilom. Prijatelji iz Dječjeg vrtića Potočić iz Jalžabeta odgovorili su nam na pismo koje smo poslali u sklopu Dječjeg tjedna i pozvali nas u svoj vrtić na rođendan njihovog vrtića. Na put smo krenuli vlakom, budući da se mnogo djece nije vozilo u vlaku, proveli smo lijep dan u igri, druženju, zajedno smo pogledali predstavu  i puhali svijećice na vrtićkoj torti.
Mnoštvom priča pjesmica i kreativnim radionicama dočekali smo Božić, sudjelovali smo u programu Cinkuš adventski na gradskom trgu, a u vrtiću smo pripremili druženje i priredbu za djecu i roditelje. Starija i srednja skupina sudjelovala su u fašničkoj povrci i  programu Fašnika na gradskom trgu, a u vrtiću smo izradili mnoštvo kreativnih i strašnih maski kojima smo ukrasili vrtić i organizirali ples pod maskama. Predškolci su posjetili školu i sudjelovali u satu tjelesnog odgoja i tijekom cijele godine marljivo rješavali zadatke 

pripreme za školu. Sve su skupine s djecom izradile prigodnu čestitku ili darak za tate uz Dan očeva, a budući da je na isti dan i Dan grada Ludbreg realizirane su aktivnosti vezane uz povijest, anegdote, te snalaženje u gradu. Preduskrsni dani obilovali su mnoštvom radionica bojenja i  ukrašavanja jaja različitim tehnikama, ali i  obradom tema rađanja novog života. Sudjelovali smo plesnom točkom u obilježavanju Svjetskog dana plesa na gradskom trgu u organizaciji KUDA-a.,Sajmu cvijeća i Olimpijadi dječjih vrtića u Novom Marofu gdje smo osvojili 10 medalja od toga tri zlatne. Proljetni izlet proveli snmo u Đurđevcu, Picoki su nam ponudili zanimljive legende, mnoštvo igre, zabave, zanimljive deve i pustinju. 
52.rođendan vrtićaproslavili smo uzvratnim posjetom prijatelja iz Dječjeg vrtića Potočić iz Jalžabeta, predstavom, te mnoštvom igre i zabave, a Predsjednik gradskog vijeća u ime Grada kao našeg vlasnika i osnivača iznenadio nas je čestitkom i  velikom  prefinom tortom. Završnom priredbom oprostili smo se od naših predškolaca.Tijekom ljeta glavna tema bio je nogomet , naučili smo mnogo o zemljama s kojima igra Hrvatska i  njihovim specifičnostima, izradili mnoštvo zastavica i grbova, naučili navijačke pjesme i vrlo intenzivno navijali.Mnogo smo toga naučili, uživali u igri, pjesmi, naše je dvorište preko cijele godine i gusarski brod, i bazen, i gradilište i nogometni stadion, i kraljevstvoi i plaža što gaod smo koji dan zamislili u našoj mašti.

STRUČNO USAVRŠAVANJE
Sukladno Planu stručnog usavršavanja, odgojitelji su preko cijele godine intenzivnije radili na odabranim temama i to:
1. Lutka u funkciji odgoja
2. Razvoj proprioceptivnog sustava
3. Ples pisanja, rana grafomotorika, relacije
4. Moje tijelo i zdravlje
5. Prometni odgoj
Uz obradu stručne literature , odgojitelji su u svojim skupinama radili s djecom aktivnosti na odabrane teme kako bi kod izlaganja odgojiteljima prenijeli na koji način se može djeci kroz igru obogatiti  iskustvo i prenijeti znanje iz pojedinog područja, gdje su naišli na probleme , kamo su ih odvela djeca i proširila temu i to prenijeti svojim kolegicama koje u svom radu mogu primijeniti ono što im se svidjelo, promijeniti ili oplemeniti što se pokazalo kao odlična razmjena iskustva. Prisustvovali smo i Danima predškolskog odgoja koji su bili organizirani u Čakovcu. Grad je financirao tečaj engleskog jezika razine B2 za našu odgojiteljicu kako bi mogli verificirati program engleskog jezika.

SURADNJA S OSTALIM ČIMBENICIMA KOJI SUDJELUJU U OSTVARENJU GODIŠNJEG PLANA
SURADNJA S RODITELJIMA
Suradnja s roditeljima temeljila se na individualnim razgovorima, roditeljskim sastancima, organiziranim tribinama, te putem obavijesti i letaka za informiranje, oglasne ploče i web stranice.
Roditelji su nas pratili i na našim nastupima izvan vrtića, dio roditelja odazvao se proljetnoj akciji čišćenja,  uređenja okoliša vrtića i bojenja igrala. Tijekom cijele godine roditelji koji su bili u mogućnosti donosili su nam različite vrste otpadnog materijala (kartončića, kutijica, papira različite teksture, posudica) kako bi obogatili naše aktivnosti što kreativnijim uradcima.
Redovito su se odazivali roditeljskim sastancima i dolazili na priredbe i druženja, sudjelovali u odgojno obrazovnom procesu prezentirajući djeci svoja zanimanja.
SURADNJA S OSTALIM USTANOVAMA
Otvorenost vrtića prema svojoj lokalnoj sredini dio je našeg kurikuluma, budući da smo mali gradić surađujemo gotovo sa svim ustanovama i udrugama našeg grada od gradskih službi i drugih općina iz kojih nam dolaze djeca, pošte, policijske postaje, banke, gradske knjižnice, vatrogasne postrojbe, škole, Kulturnog centra, KUD-a, Udruge žena s centra svijete, komunalnog poduzeća, turističke zajednice, župom, Udrugom umirovljenika, do naravno nadležnog ministarstva i Agencije za odgoj i obrazovanje, te prijateljskim i susjednim vrtićima i stručnim suradnicima.

VREDNOVANJE
Na svakom Odgojiteljskom vijeću vrednujemo svoj rad, raspravljamo o izazovima i kako ih rješavati, razmjenjujemo iskustva. Dokumentiramo aktivnosti, prezentiramo ih našim roditeljima kako bi i oni mogli lakše vrednovati naš rad.
Svaka skupina provodi antropometrijska mjerenja djece, te na taj način vrednuje jedan dio razvoja. Na osnovu ustanove razvili smo svoj mali sustav vrednovanja putem razvojnih lista, tako u jaslicama pratimo motorički i govorni razvoj, u mlađoj i srednjoj skupini proširujemo listu kako bi utvrdili poznavanje boja, brojenje, relacije, govorni razvoj, kako bi odgojitelji što konkretnije detektirali, treba li pojedinom djetetu pojačan rad u pojedinom segmentu ili stručna pomoć ili dodatni zadaci kod darovite djece. Na taj smo način bili u mogućnosti komparirati različitosti u skupini, a i roditeljima na individualnom razgovoru pokazati na osnovu čega smatramo da je njegovo dijete iznad ili ispod prosjeka skupine u slučaju da se pojavi neki problem. Od početka ljeta imamo psihologinju pripravnicu koja priprema vrednovanje i testove koje će provoditi s djecom i odgojiteljima.

Prolaskom na natječaju Mjera 07 za dogradnju vrtića, kao i na natječaju Ministarstva za demografiju očekuje nas veliki posao stvaranja boljih uvjeta za rad s djecom u novoj pedagoškoj godini 2018./2019. Možemo biti zadovoljni ostvarenim aktivnostima koje smo realizirali, suradnjama s drugim ustanovama i udrugama, roditelji su prepoznali naš rad i zalaganje, no ostaje nam za riješiti naš najveći problem –prevelik broj djece, nadamo se da će po realizaciji projekta dogradnje i taj dio biti riješen što će znatno doprinjeti kvaliteti rada u skupinama.

